wannaphong/clean_thaiwikipedia huggingface dataset:
# วัดราษฎร์ศรัทธาธรรม (เขตพระโขนง)
วัดราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางจาก เขตพระโขนง กรุงเทพมหานคร มีที่ดินตั้งวัด 9 ไร่

วัดราษฎร์ศรัทธาธรรม ประชาชนนิยมเรียกว่า วัดโคก สร้างเมื่อประมาณ พ.ศ. 2440 ได้รับพระราชทานวิสุงคามสีมาเมื่อวันที่ 15 กุมภาพันธ์ พ.ศ. 2449 เขตวิสุงคามสีมากว้าง 12 เมตร ยาว 20 เมตร โดยมีนายปั้นและนายผ่องเป็นผู้กราบทูลขอพระราชทานวิสุงคามสีมา สันนิษฐานว่าทั้งสองท่านน่าจะมีส่วนสำคัญในการสร้างวัดมาแต่เดิม ด้านการศึกษา ทางวัดได้เปิดสอนโรงเรียนพระปริยัติธรรม และมีโรงเรียนวัดราษฎร์ศรัทธาธรรมตั้งอยู่ในเขตที่ดินวัด วัดได้รับพระราชทานวิสุงคามสีมาครั้งหลังเมื่อวันที่ 10 กรกฎาคม พ.ศ. 2550

อาคารเสนาสนะ ได้แก่ อุโบสถกว้าง 6.06 เมตร ยาว 19.44 เมตร สร้างเมื่อ พ.ศ. 2494 เป็นอาคารคอนกรีตเสริมเหล็ก กุฏิสงฆ์จำนวน 9 หลัง ส่วนมากสร้างด้วยไม้ วิหารจัตุรมุขกว้าง 13.50 เมตร ยาว 13.50 เมตร สร้างเมื่อ พ.ศ. 2509 ศาลาการเปรียญกว้าง 20 เมตร ยาว 22.60 เมตร สร้างเมื่อ พ.ศ. 2500 หอระฆัง ศาลาผิวพึ่งมี หอสวดมนต์สร้างเมื่อ พ.ศ. 2504 ศาลาธรรมสังเวช ศาลาแย้มสวรล ศาลาโรงประกอบอาหาร สุสาน และฌาปนสถาน

รายนามเจ้าอาวาส
 พระอธิการคร้าม สุวรรณสรณ์
 พระครูบวรธรรมกิจ (เพียร พันธุทุ้ย ปวโร)
 พระครูพิจิตรพัฒนวิธาน (ชัยวัฒน์ วฑฺฒโน)
 พระครูวิบูลวรานุกิจ (ประทีป พันธ์กุ้ย ฐิตปทีโป)
# วัดอยู่ดีบำรุงธรรม
วัดอยู่ดีบำรุงธรรม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงออเงิน เขตสายไหม กรุงเทพมหานคร มีที่ดินตั้งวัดเนื้อที่ 13 ไร่ 3 งาน 44 ตารางวา 

วัดอยู่ดีบำรุงธรรม ไม่ปรากฏหลักฐานว่าใครเป็นผู้สร้าง สันนิษฐานว่าสร้างประมาณ พ.ศ. 2441 เดิมวัดนี้มีชื่อว่า วัดออเงิน ซึ่งคงขนานนามตามภูมิประเทศที่ตั้งวัด ต่อมาได้มีผู้มีจิตศรัทธาได้ถวายที่ดินเพิ่มเติม คือ คุณพ่ออยู่ คุณแม่ดี เพื่อขยายบริเวณวัดให้กว้างขวางกว่าเดิม คณะกรรมการวัดในสมัยนั้น ได้เปลี่ยนชื่อ วัดออเงิน เป็น "วัดอยู่ดีบำรุงธรรม" ตามชื่อของท่านทั้ง 2 ตั้งแต่บัดนั้นเป็นต้นมา วัดได้รับพระราชทานวิสุงคามสีมาเมื่อวันที่ 24 มีนาคม พ.ศ. 2512

อาคารเสนาสนะในวัด ได้แก่ อุโบสถกว้าง 8.50 เมตร ยาว 16 เมตร กุฏิสงฆ์จำนวน 7 หลัง หอสวดมนต์กว้าง 13.75 เมตร ยาว 22 เมตร สร้างเมื่อ พ.ศ. 2523 ศาลาการเปรียญกว้าง 13.50 เมตร ยาว 29 เมตร สร้างเมื่อ พ.ศ. 2500 วัดพระพุทธรูปศักดิสิทธิ์ประจำวัดชื่อว่า หลวงพ่อสัมฤทธิ์ มีขนาดหน้าตัก 29 นิ้ว ประดิษฐานอยู่บนหอสวดมนต์ ซึ่งมีหลักฐานเชื่อกันต่อ ๆ กันมาว่า เป็นพระพุทธรูปที่ได้สร้างในสมัยอยุธยาตอนต้น
# วัดศรีรัตนธรรมาราม
วัดศรีรัตนธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกายสายพระครูวินัยธรมั่น ภูริทตฺโตและเป็นวัดในเครือวัดธรรมมงคลเถาบุญนนทวิหาร ตั้งอยู่ในตำบลบางโฉลง อำเภอบางพลี จังหวัดสมุทรปราการ มีเนื้อที่ทั้งสิ้น 95 ไร่ โดย สมเด็จพระญาณวชิโรดม (หลวงพ่อวิริยังค์ สิรินฺธโร) เป็นเจ้าอาวาสรูปแรก ปัจจุบันมีพระวชิรวรคุณ (เสริมพร ธมฺมวโร) เป็นเจ้าอาวาส

เดิมที่ดินบริเวณนี้เป็นบ่อปลา เมื่อวันที่ 7 มกราคม พ.ศ. 2555 นายชูชาติและนางนภาพร พูลเจริญมีศรัทธาจึงถวายที่ดินให้ สมเด็จพระญาณวชิโรดม (วิริยังค์ สิรินฺธโร)  เจ้าอาวาสวัดธรรมมงคลเถาบุญนนทวิหาร ได้วางศิลาฤกษ์อาคารพรชาติวิหารเมื่อวันที่ 2 มิถุนายน พ.ศ. 2556 และเมื่อวันที่ 5 มกราคม พ.ศ. 2557 วางศิลาฤกษ์ ธรรมสถานสุขภิญญา เขตสังฆาวาส สำหรับใช้เป็นที่พำนักของภิกษุและสามเณร วัดศรีรัตนธรรมารามได้รับอนุญาตตั้งวัดเมื่อวันที่ 15 กุมภาพันธ์ พ.ศ. 2559 ผู้ขออนุญาตสร้างวัดคือ นายสุชาติ พูลเจริญ ต่อมามีพิธีวางศิลาฤกษ์อุโบสถกลางน้ำเมื่อวันที่ 23 มีนาคม พ.ศ. 2560 โดยนายแพทย์ปราเสริฐ ปราสาททองโอสถ เป็นประธานฝ่ายฆราวาส ผู้ออกแบบอุโบสถหลังนี้คือ ประดิษฐ์ บัวน้ำจืด
# ยุทธการที่มัรญุศเศาะฟัร (ค.ศ. 1303)
ยุทธการที่มัรญุศเศาะฟัร (หรือ มัรญุศศุฟัร) มีอีกชื่อหนึ่งว่า ยุทธการที่ชักฮาบ เกิดในวันที่ 20 ถึง 22 เมษายน ค.ศ. 1303 ระหว่างรัฐสุลต่านมัมลูกกับจักรวรรดิมองโกลพร้อมกับพันธมิตรชาวอาร์มีเนียใกล้อัลกิสวะฮ์ ซึ่งอยู่ทางตอนใต้ของดามัสกัส สงครามนี้มีอิทธิพลทั้งประวัติศาสตร์อิสลามกับเวลาร่วมสมัย เพราะข้อโต้แย้งเกี่ยวกับญิฮาดต่อมุสลิมและเราะมะฎอนมีส่วนเกี่ยวข้องกับฟัตวาของอิบน์ ตัยมียะฮ์ ที่มีส่วนร่วมในสงครามนี้ด้วย หลังจากฝ่ายมองโกลพ่ายแพ้ในสงครามนี้ ทำให้การุกรานลิแวนต์ของพวกมองโกลสิ้นสุดลง
# วัดป่าสุขใจ
วัดป่าสุขใจ เป็นวัดราษฎร์สังกัดคณะสงฆ์ฝ่ายธรรมยุติกนิกายและเป็นวัดสาขาของวัดเมตตากิตติคุณ จังหวัดอุดรธานี ตั้งอยู่ในตำบลบางบ่อ อำเภอบางบ่อ จังหวัดสมุทรปราการ

วัดป่าสุขใจเป็นวัดที่มูลนิธิธรรมดีได้ร่วมกับภาคีสมาชิกและสาธุชนร่วมกันสร้างขึ้นมา ได้บริจาคที่ดินจำนวน  50 ไร่ เพื่อถวายแด่หลวงพ่อสงบ กุสลจิตฺโต ปัจจุบันท่านมีตำแหน่งรักษาการเจ้าอาวาสวัดป่าสุขใจ ท่านได้ดำริพร้อมสร้างวัดแห่งนี้ขึ้นมาตามรูปแบบของวัดป่า เพื่อถวายแด่องค์หลวงตามหาบัว วัดได้รับอนุญาตสร้างวัดเมื่อวันที่ 24 กันยายน พ.ศ. 2558 ได้รับพระราชทานวิสุงคามสีมาเมื่อวันที่ 9 กันยายน พ.ศ. 2559

วัดเป็นสถานที่ปฏิบัติธรรมเน้นการเจริญภาวนา มีความแตกต่างจากวัดป่าหลายแห่ง คือ มีการสวดมนต์ทำวัตรเช้าเย็นตามปกติ หากการปฏิบัติในแบบอื่น ๆ จะมุ่งเน้นการภาวนา เจริญสติ รวมทั้งเดินจงกรมเสียมากกว่า ที่พักออกมาโดยแยกออกเป็นสัดส่วน วัดไม่มีตู้รับบริจาคใด ๆ พระฉันเช้าเพียงรอบเดียว
# แดเนียล เฟอร์แลนด์
แดเนียล เฟอร์แลนด์ (เกิด 31 มกราคม พ.ศ. 2514) เป็นนักแสดงและนักร้องชาวอเมริกันซึ่งเป็นที่รู้จักกันดีในฐานะผู้เริ่มต้นบทบาทของหนูน้อยหมวกแดงในเรื่อง Into the Woods ของ สตีเฟน ซอนด์เฮม ในละครบรอดเวย์

 ชีวิตส่วนตัว 
เฟอร์แลนด์เกิดที่เดอร์บี, รัฐคอนเนตทิคัต เธอแต่งงานกับ ไมเคิล โกลด์สเตน เมื่อ พ.ศ. 2545; พวกเขามีลูกชายสองคน
# คลาร์ก ปีเตอส์
ปีเตอร์ คลาร์ก (เกิดเมื่อวันที่ 7 เมษายน พ.ศ. 2495) เป็นที่รู้จักกันในนามของ คลาร์ก ปีเตอส์ เป็นนักแสดง, นักร้อง, นักเขียน และผู้กำกับชาวอเมริกัน เขาแสดงเป็นนักสืบ Lester Freamon และ Albert "Big Chief" Lambreaux ในละครของเดวิด ไซมอน ทางช่องเอชบีโอเรื่อง เดอะไวร์, ทรีม และ โชว์มีอะฮีโร, รับบทอะลอนโซ ควินน์ ในละครอาชญากรรมของช่องซีบีเอสเรื่อง เพอร์ซันออฟอินทริสต์, ไอซาเอีย เพจ ในเรื่อง เดอะดิไวด์ และโอทิส ในเรื่อง 5 เลือดอหังการ ของสไปก์ ลี (2020)
# วัดเกาะแก้ว (จังหวัดสมุทรปราการ)
วัดเกาะแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพลีน้อย อำเภอบางบ่อ จังหวัดสมุทรปราการ มีพื้นที่ตั้งวัดเป็นที่ราบลุ่ม อยู่ริมคลองชวดพร้าว มีที่ดินตั้งวัด จำนวน 9 ไร่ 3 งาน 60 ตารางวา อาณาเขตทิศเหนือจดที่นาเอกชน ทิศใต้จดคลองชวดพร้าว ทิศตะวันออกจดคลองพญานาคราช และทิศตะวันตกจดคลองชวดพร้าว ปัจจุบันพระครูสังวรวิสุทธิคุณ (อาทร ป.ธ.3) ดำรงตำแหน่งเจ้าอาวาส

วัดเกาะแก้วเริ่มสร้างวัดขึ้นเมื่อประมาณ พ.ศ. 2480 โดยมีนายเกและนางแสง เรืองไทย เป็นผู้ยกที่ดินถวายวัด และวัดได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2545 เขตวิสุงคามสีมากว้าง 20 เมตร ยาว 80 เมตร ภายในวัดมีอาคารเสนาสนะต่าง ๆ ได้แก่ อุโบสถ เป็นอาคารไม้ กุฏิสงฆ์ ศาลาการเปรียญ หอระฆัง หอไตร
# วัดโพธิ์บ้านอ้อย
วัดโพธิ์บ้านอ้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 4 บ้านลาว (โพธิ์บ้านอ้อย) ตำบลบางพูด อำเภอปากเกร็ด จังหวัดนนทบุรี

ประวัติ
วัดโพธิ์บ้านอ้อยสร้างขึ้นเมื่อ พ.ศ. 2137 เดิมชื่อ วัดลาว ไม่ปรากฏว่าใครเป็นผู้สร้าง แต่สันนิษฐานว่าชาวลาวเป็นผู้สร้างและร้างไปเมื่อครั้งพม่าเข้ามาตีกรุงศรีอยุธยา เมื่อสมเด็จพระเจ้าตากสินมหาราชทรงขับไล่พม่าและสถาปนากรุงธนบุรีเป็นราชธานีแล้ว วัดนี้จึงมีราษฎรมาบำรุงและมีพระสงฆ์ปกครองเรื่อยมา ต่อมาในสมัยที่พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ทรงดำรงตำแหน่งสมเด็จพระสังฆราช พระองค์ประทานนามวัดให้ใหม่ว่า "วัดโพธิ์บ้านอ้อย" เนื่องจากบริเวณวัดมีความร่มรื่นด้วยร่มเงาของต้นโพธิ์ที่ขึ้นอยู่ในวัด และโดยที่บริเวณใกล้เคียงมีวัดชื่อวัดโพธิ์หลายวัด จึงต้องเพิ่มสร้อยนามให้ชัดเจนว่าเป็นวัดใด สันนิษฐานกันว่าบริเวณบ้านลาวในสมัยนั้นคงมีการปลูกอ้อยกันมาก จึงใช้สร้อยนามวัดว่า "บ้านอ้อย" วัดได้รับพระราชทานวิสุงคามสีมาเมื่อวันที่ 14 มกราคม พ.ศ. 2484

อาคารเสนาสนะ
วัดโพธิ์บ้านอ้อยเดิมตั้งอยู่ที่บริเวณที่เป็นโรงเรียนโพธินิมิตวิทยาคมในปัจจุบัน อุโบสถหลังเดิมยังคงอยู่ในบริเวณโรงเรียน อาคารเสนาสนะในปัจจุบันได้แก่ อุโบสถ สร้างเมื่อ พ.ศ. 2499 เป็นอาคารครึ่งไม้ ภายในประดิษฐานพระพุทธรูปปางมารวิชัย สร้างเมื่อ พ.ศ. 2499 มีนามว่า หลวงพ่อขาว หรือ หลวงพ่อโพธิ์นิมิตร ศาลาการเปรียญ สร้างเมื่อ พ.ศ. 2522 เป็นอาคารคอนกรีตเสริมเหล็ก ทรงไทยประยุกต์ 2 ชั้น ภายในประดิษฐานพระพุทธรูปปางมารวิชัย สร้างเมื่อ พ.ศ. 2497 หอสวดมนต์ สร้างเมื่อ พ.ศ. 2540 เป็นอาคารครึ่งตึกครึ่งไม้ กุฏิสงฆ์ เป็นอาคารครึ่งตึกครึ่งไม้และอาคารคอนกรีตเสริมเหล็ก และศาลาอเนกประสงค์ สร้างเมื่อ พ.ศ. 2540 เป็นอาคารครึ่งตึกครึ่งไม้
# วัดตะเคียน (จังหวัดนนทบุรี)
วัดตะเคียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางคูเวียง ตำบลบางคูเวียง อำเภอบางกรวย จังหวัดนนทบุรี บริเวณวัดมีตลาดน้ำวัดตะเคียนซึ่งมีทั้งตลาดบกและตลาดน้ำ เปิดทำการทุกวัน

ประวัติ
วัดตะเคียนสร้างขึ้นเมื่อ พ.ศ. 2335 ได้รับพระราชทานวิสุงคามสีมาครั้งหลังเมื่อวันที่ 3 กุมภาพันธ์ พ.ศ. 2540 วัดแห่งนี้ในอดีตมีภิกษุมาจำพรรษาบ้างร้างบ้างสลับกันไป จนมาถึงสมัยที่หลวงปู่แย้ม ปิยวณฺโณ มาดำรงตำแหน่งเจ้าอาวาส ท่านได้พัฒนาวัดให้เจริญเรื่อยมาจนทุกวันนี้ หลวงปู่แย้มศึกษาวิชาแพทย์แผนโบราณจนแตกฉาน รักษาชาวบ้านจนมีชื่อเสียงโด่งดัง และได้สร้างวัตถุมงคล เช่น พระขุนแผนยอดขุนพล พระนางพญา พระขุนแผนใบบัว เสือปืนแตก ตะกรุดคลองตะเคียน เป็นต้น โดยท่านได้จารยันต์คาถาพระเจ้า 5 พระองค์ หรือเรียกว่า แม่ธาตุใหญ่ ซึ่งมีพุทธคุณเหนือยันต์ทั้งปวงลงในตะกรุด ยังมียันต์อีกตัวหนึ่งซึ่งอาจเรียกว่าเป็นยันต์เฉพาะตัวของหลวงปู่แย้ม คือ ยันต์มหาเบา

ในสมัยที่พระครูสมุห์สงบเป็นเจ้าอาวาส ท่านได้พัฒนาวัดโดยยกอุโบสถให้พ้นน้ำและบูรณะใหม่ทั้งหลัง ขยายศาลาการเปรียญใหม่โดยใช้ไม้สักทองและยกสองชั้น สร้างเมรุเผาศพใหม่ทันสมัย และสร้างเตาเผาสัตว์เลี้ยง

อาคารเสนาสนะและสิ่งศักดิ์สิทธิ์
คาดว่าพระอุโบสถหลังเก่าคงสร้างมาตั้งแต่สมัยอยุธยา มีพระพุทธรูปเก่าแก่ประดิษฐานอยู่ภายใน ภายในพระอุโบสถหลังใหม่เป็นที่ประดิษฐานหลวงพ่อพุทธโคดม ประชาชนมักมานอนโลงศพเพื่อต่อชะตาและลอดโบสถ์เพื่อสะเดาะเคราะห์ ถือเป็นวัดแห่งแห่งเดียวในประเทศไทยที่มีการลอดโบสถ์ โดยสร้างหัวเสือและหัวมังกรให้เป็นประตูเข้าออก วัดมีมณฑปหลวงปู่แย้ม หลวงพ่อธรรมจักร เป็นพระยืนประดิษฐานอยู่ในวิหารหลวงพ่อธรรมจักร ศาลเจ้าแม่ประกายทองประกายมาศที่ชาวบ้านนิยมมาขอหวยแล้วบนด้วยเครื่องแต่งกายชุดไทย นอกจากนั้นยังมีหลวงพ่อโตซึ่งเป็นพระเก่าแก่ ประดิษฐานอยู่หน้าวัด บริเวณนั้นยังมีต้นตะเคียนซึ่งมีความเก่าแก่อายุนับร้อยปีและเหลืออยู่เพียงต้นเดียว
# พาริซา ฟิตซ์-เฮนลีย์
พาริซา ฟิตซ์-เฮนลีย์  เป็นนักแสดงหญิงชาวจาเมกา ซึ่งเป็นที่รู้จักกันเป็นอย่างดีจากการรับบท เรวา คอนเนอร์ ในเรื่อง เจสซิกา โจนส์และ ลู้ก เคจ ตั้งแต่ปี ค.ศ. 2017 ฟิตซ์-เฮนลีย์ได้แสดงในละครของช่องเอ็นบีซีเรื่อง เมืองมนตร์สาป

 ชีวิตในวัยเด็ก 
ฟิตซ์-เฮนลีย์เกิดและเติบโตในคิงส์ตัน ประเทศจาเมกา ซึ่งเธอเข้าเรียนที่โรงเรียนมัธยมเซนต์แอนดรูว์ เธอได้รับรางวัลนางแบบแฟชันแห่งปี ในปี พ.ศ. 2539 จาก บริษัท Pulse modeling
# วัดแจ้งศิริสัมพันธ์
วัดแจ้งศิริสัมพันธ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระสอ อำเภอเมืองนนทบุรี จังหวัดนนทบุรี ปัจจุบันพระโสภิตกิตติธาดา (ศรชัย ธมฺมทินฺโน ป.ธ.7) ดำรงตำแหน่งเจ้าอาวาส

วัดแจ้งศิริสัมพันธ์สร้างขึ้นเมื่อ พ.ศ. 2360 โดยพระนนทบุรี (ม่วง) เจ้าเมืองนนทบุรี เป็นผู้สร้าง เดิมมีนามว่า วัดแจ้ง ต่อมาพลโท พระยาสโมสรสรรพการ (ทัด ศิริสัมพันธ์) ซึ่งเป็นหลานผู้สร้างวัด ได้มาเป็นผู้บูรณะถาวรวัตถุต่าง ๆ เช่น อุโบสถ วิหาร ศาลาการเปรียญ กุฏิ และขนานนามใหม่เป็น "วัดแจ้งศิริสัมพันธ์" โดยเติมนามสกุลผู้บูรณะเข้าไปท้ายนามเดิมเพื่อเป็นเกียรติและอนุสรณ์ วัดได้รับพระราชทานวิสุงคามสีมาเมื่อวันที่ 7 กุมภาพันธ์ พ.ศ. 2532

อาคารเสนาสนะประกอบด้วยอุโบสถ สร้างเมื่อ พ.ศ. 2522 เป็นอาคารคอนกรีตเสริมเหล็ก ภายในมีภาพจิตรกรรมฝาผนังแสดงเรื่องราวพุทธประวัติและชาดก ศาลาการเปรียญ หอสวดมนต์ กุฏิสงฆ์ เป็นอาคารคอนกรีตเสริมเหล็ก วิหารหลวงพ่อทันใจ และบรรพตหลวงพ่อพระพุทธฉาย ส่วนปูชนียวัตถุสำคัญมีพระประธานประจำอุโบสถและพระพุทธฉายจำลอง 1 องค์
# อีคา ดาร์วิล
{{Infobox person
| name               = 
| image              = Eka Darville at the premiere of Mr Pip, Toronto Film Festival 2012.jpg
| caption            = ดาร์วิลใน ค.ศ. 2012
| birth_date         = 
| birth_place        = Cairns รัฐควีนส์แลนด์, ออสเตรเลีย
| education          = Byron Bay High School
| occupation         = นักแสดง
| years_active       = 2006-ปัจจุบัน
| known_for          = บทบาท สก็อตต์ ทรูแมน ในเรื่อง พาวเวอร์เรนเจอร์ RPM, รับบท พิพ ในเรื่อง Mr. Pip, รับบท  มัลคอล์ม ดูเคส ในเรื่อง เจสซิกา โจนส์ และ ดิเอโก ใน ดิออริจินัลส์
| height             = 1.85 ม.
| partner            = ไลลา ดาร์วิลล์
| children           = มานา ดาร์วิลล์ (เสียชีวิตเเล้ว), ไซออน อากัว ดาร์วิลล์
| mother             = มาลากา มาวีนา ดาร์วิลล์
| father             = เรย์ ดาร์วิน
}}

อีคา ดาร์วิล (เกิด 11 เมษายน พ.ศ. 2532) เป็นนักแสดงชาวออสเตรเลีย เชื้อสายชาวจาเมกา-แคนาดา เขาเป็นที่รู้จักกันดีในบทบาท สก็อตต์ ทรูแมน ในเรื่อง พาวเวอร์เรนเจอร์ RPM, รับบท พิพ ในเรื่อง Mr. Pip, รับบท  มัลคอล์ม ดูเคส ในเรื่อง เจสซิกา โจนส์ และ ดิเอโก ใน ดิออริจินัลส์

  ประวัติ 
 ชีวิตในวัยเด็ก 
ดาร์วิลล์ไปเรียนที่โรงเรียน Byron Bay High และอาศัยอยู่ใน Byron Bay, รัฐนิวเซาท์เวลส์ และซิดนีย์ เขาสนุกกับการเล่นสเก็ตและเล่นกระดานโต้คลื่น พ่อของเขาเป็นศิลปินเรกเก้จาเมกาชื่อ เรย์ ดาร์วิน และแม่ของเขาเป็นชาวแคนาดา  Eka Darville On 'Jessica Jones': 5 Things You Need To Know About Malcolm Ducasse
# Myrmica rugulosa
Myrmica rugulosa เป็นมดชนิดหนึ่งที่อยู่ในวงศ์ Formicidae

มีถิ่นกำเนิดในยุโรป
# มิเรียม ชอร์
มิเรียม ชอร์ (เกิด 25 กรกฎาคม พ.ศ. 2514) เป็นนักแสดงหญิงชาวอเมริกัน เธอเป็นที่รู้จักจากการแสดงในละครเพลงแนวร็อคเรื่อง Hedwig and the Angry Inch และในภาพยนตร์ดัดแปลงชื่อเดียวกันในปี พ.ศ. 2544 ต่อมาเธอได้แสดงในละครชุดทางโทรทัศน์เรื่องสั้นหลายเรื่อง เช่น สวิงทาวน์ (2008) and GCB (2012) ชอร์แสดงในซีรีส์ตลกของ ทีวีแลนด์ เรื่อง ยังเกอร์ ชอร์รับบท Madelaine True ใน Encores! ของ เดอะวายด์ปาร์ตี้ ที่ New York City Center เมื่อ 15–18 กรกฎาคม ค.ศ. 2015 ร่วมกับ ซัตตัน ฟอสเตอร์ นักแสดงร่วมในเรื่อง ยังเกอร์
# ยศทหารบกสหพันธรัฐรัสเซีย
สหพันธรัฐรัสเซีย รับเอายศทหารจากสหภาพโซเวียต แต่มีเครื่องแบบและเครื่องหมายต่างกันเล็กน้อย

ยศและอินทรธนู
ในการแปลแต่ละชั้นยศ ถ้ามีหนึ่งดาวคือชั้นตรี สองดาวคือชั้นโท สามดาวคือชั้นเอก
ชั้นสัญญาบัตร
 ประเภท ยศทหารบก อินทรธนูเครื่องแบบเต็มยศ อินทรธนูเครื่องแบบปกติ อินทรธนูเครื่องแบบสนาม NATO equivalent นายทหารสูงสุด จอมพลแห่งสหพันธรัฐรัสเซีย</span>
(Ма́ршал Росси́йской Федера́ции)(Márshal Rossíyskoy Federátsii) 50px 50px 50px OF-10 พลเอกอาวุโส
(Генера́л а́рмии)(Generál ármii) 50px 50px 50px OF-9 พลเอก
(Генера́л-полко́вник)(Generál-polkóvnik) 50px 50px 50px OF-9 พลโท
(Генера́л-лейтена́нт)(Generál-leytenánt) 50px 50px 50px OF-8 พลตรี
(Генера́л-майо́р)

(Generál-mayór) 50px 50px 50px OF-7 นายทหารอาวุโส พันเอก
(Полко́вник)(Polkóvnik) 50px 50px 50px OF-5 พันโท
(Подполко́вник)(Podpolkóvnik) 50px 50px 50px OF-4 พันตรี
(Майо́р)(Mayór) 50px 50px 50px OF-3 นายทหารรองอาวุโส ร้อยเอกพิเศษ
(Капита́н)(Kapitán) 50px 50px 50px OF-2 ร้อยเอก
(Ста́рший лейтена́нт)(Stárshiy Leytenánt) 50px 50px 50px OF-1 ร้อยโท
(Лейтена́нт)(Leytenánt) 50px 50px 50px ร้อยตรี
(Мла́дший лейтена́нт)(Mládshiy Leytenánt) 50px 50px 50px Acting officer นักเรียน นักเรียนนายร้อย
(Курсант)(Kursant) 50px 50px 95x95px OF-(D)

ชั้นประทวน
 ประเภท ยศทหารบก อินทรธนูเครื่องแบบเต็มยศ อินทรธนูเครื่องแบบปกติ อินทรธนูเครื่องแบบสนามNATO equivalent นายดาบ(Praporshchik) ดาบเอก(Ста́рший пра́порщик)(Starshy praporshchik) 50px 50px 50px OR-9 ดาบโท(Пра́порщик)(Praporshchik) 50px 50px 50px นายสิบ(Serzhánt) จ่าสิบเอก(Старшина́)(Starshina) 50px 50px OR-8 จ่าสิบโท(Ста́рший сержа́нт)(Stárshiy serzhánt)  50px 50px OR-7 สิบเอก(Сержа́нт)(Serzhánt) 50px 50px OR-6 สิบโท(Мла́дший сержа́нт)(Mládshiy Serzhánt) 50px 50px OR-5 กองประจำการ(Soldaty) สิบตรีกองประจำการ(Ефре́йтор)(Yefréytor) 50px 50px OR-4 พลทหาร(Рядово́й)(Ryadovóy) 50px 50px OR-1

หมายเหตุ
 พึงสังเกตว่าไม่มียศดาบตรี และจ่าสิบตรี
 บุคคลเดียวได้รับยศจอมพลแห่งสหพันธ์รัฐรัสเซียมีเพียงคนเดียว นั่นคืออีกอร์ เซียร์เกเยฟ
# Myrmica sulcinodis
Myrmica sulcinodis เป็นมดชนิดหนึ่งที่อยู่ในวงศ์ Formicidae

มีถิ่นกำเนิดในยุโรปและอเมริกาเหนือ
# Paratrechina vividula
Paratrechina vividula เป็นมดชนิดหนึ่งที่อยู่ในวงศ์ Formicidae

มีการกระจายตัวทั่วโลก
# ตำบลบางตลาด
ตำบลบางตลาด อาจหมายถึง
 ตำบลบางตลาด อำเภอคลองเขื่อน จังหวัดฉะเชิงเทรา
 ตำบลบางตลาด อำเภอปากเกร็ด จังหวัดนนทบุรี
# ปิศาจของแมกซ์เวลล์
ปิศาจของแมกซ์เวลล์ เป็นการทดลองทางความคิดอย่างหนึ่งที่นักฟิสิกส์ James Clerk Maxwell เสนอขึ้นเมื่อ ค.ศ. 1867 เพื่อท้าทายกฎข้อที่สองของเทอร์โมไดนามิกส์ โดยมองว่ากฎที่ไม่ควรจะถูกฝ่าฝืนได้นี้ อาจถูกฝ่าฝืนได้ในทางทฤษฎีภายใต้เงื่อนไขบางอย่าง

การทดลองทางความคิดชุดนี้กำหนดให้มีปิศาจตนหนึ่ง มีอำนาจควบคุมประตูเล็กๆ ที่เชื่อมต่อกล่องใส่ก๊าซสองกล่อง ในขณะที่โมเลกุลก๊าซโมเลกุลหนึ่งกำลังเคลื่อนที่เข้ามาใกล้ประตู ปิศาจนี้จะเปิดและปิดประตูอย่างรวดเร็ว โดยตั้งใจให้โมเลกุลก๊าซที่มีความเร็วสูงผ่านได้ในทิศทางหนึ่งเท่านั้น และโมเลกุลก๊าซที่มีความเร็วต่ำผ่านได้ในทิศทางกลับกันเท่านั้น เมื่อเป็นเช่นนี้จะทำให้กล่องใส่ก๊าซฝั่งหนึ่งมีโมเลกุลก๊าซที่มีความเร็วสูงเป็นจำนวนมากกว่าอีกกล่องหนึ่ง ทำให้กล่องนั้นมีอุณหภูมิสูงขึ้น และอีกกล่องหนึ่งมีอุณหภูมิต่ำลง เกิดเป็นการลดลงของเอนโทรปี และฝ่าฝืนกฎข้อที่สองของเทอร์โมไดนามิกส์
อ้างอิง
# คัยโรโบต (เขตอัยนี)
คัยโรโบต  เป็นหมู่บ้านในแคว้นซุฆด์, ภาคเหนือของประเทศทาจิกิสถานSatellite map at Maplandia.com ซึ่งเป็นส่วนหนึ่งของจาโมอัตดาร์ดาร์ในเขตอัยนี
# อิสโกดาร์
อิสโกดาร์  เป็นหมู่บ้านในแคว้นซุฆด์, ภาคเหนือของประเทศทาจิกิสถานSatellite map at Maplandia.com ซึ่งเป็นส่วนหนึ่งของจาโมอัตดาร์ดาร์ในเขตอัยนี
# เซโรโบด
เซโรโบด  เป็นหมู่บ้านในแคว้นซุฆด์, ภาคเหนือของประเทศทาจิกิสถานFalling rain gazetteer ซึ่งเป็นส่วนหนึ่งของจาโมอัตดาร์ดาร์ในเขตอัยนี
# อำเภออัลฆ็อยเฎาะฮ์
อัลฆ็อยเฎาะฮ์   เป็นอำเภอของเขตผู้ว่าการอัลมะฮ์เราะฮ์ ประเทศเยเมน ณ พ.ศ. 2546 อำเภอนี้มีประชากร 27,404 คน
# อำเภออัลอับดียะฮ์
อัลอับดียะฮ์  เป็นอำเภอของเขตผู้ว่าการมะอ์ริบ ประเทศเยเมน ณ พ.ศ. 2546 อำเภอนี้มีประชากร 13,000 คน
# อำเภออัลญะบีน
อัลญะบีน  เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 71,777 คน
# อูร์เมตัน
อูร์เมตัน  เป็นหมู่บ้านและจาโมอัต (เทศบาล) ในเขตอัยนี แคว้นซุฆด์ ทางภาคตะวันตกเฉียงเหนือของประเทศทาจิกิสถาน ตัวจาโมอัตมีประชากรรวม 18,016 คน (2015)Jamoat-level basic indicators, United Nations Development Programme in Tajikistan, accessed 5 October 2020 ประกอบด้วย 7 หมู่บ้าน ได้แก่ อูร์เมตัน (ที่ตั้ง), มัดม์, เรวัด, วาชัน, เวชกันด์, โวตา และโยโวนJamoat Urmetan, tojkiston.ucoz.ru

หมู่บ้านอูร์เมตันตั้งอยู่บนทางหลวงสาย RB12 ระหว่างอัยนีถึงปันจาเค็นต์
# รอยัลโบโรออฟเคนซิงทันแอนด์เชลซี
รอยัลโบโรออฟเคนซิงทันแอนด์เชลซี (RBKC) เป็นลอนดอนโบโรในลอนดอนชั้นในที่มีสถานะเป็นรอยัลโบโร เป็นโบโรที่มีพื้นที่เล็กที่สุดในลอนดอนและเป็นอำเภอที่มีพื้นที่เล็กที่สุดอันดับสองของประเทศอังกฤษ ในรอยัลโบโรนี้ประกอบด้วยพื้นที่ที่มั่งคั่งมาก ทั้งนอททิงฮิลล์, เคนซิงทัน, เซาธ์เคนซิงทัน, เชลซี และ ไนตสบริดจ์

โบโรนี้ตั้งติดกับตะวันตกของซิทีออฟเวสท์มินส์เทอร์ และตะวันออกของฮัมเมอสมิธแอนด์ฟูลลัม รอยัลโบโรนี้เป็นที่ตั้งของสถานศึกษาและหอสมุดที่มีชื่อเสียงในอัลเบอร์ทอพอลิส, ห้างสรรพสินค้าอย่างฮาร์รอดส์, พีเทอร์ โจนส์ และ ฮาร์วีย์ นิคอลส์, และสถานทูตมากมายในเบลกราเวีย, ไนตสบริดจ์ และ เคนซิงทันการ์เดินส์ และเป็นที่ตั้งของหนึ่งในบรรดาอสังหาริมทรัพย์ที่แพงที่สุดในโลก

คำขวัญประจำโบโร นำมาจากเพลงสวด 133 ซึ่งคือ Quam bonum in Unum habitare แปลคร่าว ๆ ว่า 'How good it is to dwell in unity' (มันช่างดีเหลือเกินที่ได้อยู่ร่วมกันในความเป็นหนึ่งเดียว)

ประวัติศาสตร์
โบโรนี้ตั้งขึ้นโดยการรวมรอยัลโบโรออฟเคนซิงทันและเมทรอพอลิทันโบโรออฟเชลซีเข้าด้วยกันภายใต้พระราชบัญญัติการปกครองลอนดอน ปี 1963 ชื่อใหม่ของโบโรใหม่นี้แรกเริ่มคือ "เคนซิงทัน" แต่ภายหลังการประท้วงของประชาชนในเชลซีนับหลายพัน ส่งผลให้รัฐมนตรีว่าการกระทรวงการเคหะและการปกครองส่วนท้องถิ่น เซอร์ คีธ จอเซฟ ประกาศเมื่อ 2 มกราคม 1964 ว่าชื่อใหม่ของโบโรจะใช้ชื่อของทั้งสองโบโรเดิมรวมกัน คือ รอยัลโบโรออฟเคนซิงทันแอนด์เชลซีThe Times, 3 January 1964:Chelsea Name Retained: New Decisions on Three Boroughs Linked 2018-06-14
# มัสยิดเสี่ยวเถา-ยฺเหวียน
มัสยิดเสี่ยวเถา-ยฺเหวียน  ในอดีตมีชื่อว่า มัสยิดอิสลามตะวันตก หรือ มัสยิดเซี่ยงไฮ้ตะวันตก เป็นมัสยิดที่อำเภอหวงผู่, เซี่ยงไฮ้, ประเทศจีน โดยเป็นมัสยิดที่ใหญ่ที่สุดในเซี่ยงไฮ้

การเดินทาง
ตัวมัสยิดสามารถเข้าถึงได้ผ่านการเดินจากฝั่งตะวันออกของสถานีเหล่าซีเหมินของรถไฟใต้ดินเซี่ยงไฮ้
# กลุ่มอาการเวเบอร์
กลุ่มอาการเวเบอร์  หรือ โรคหลอดเลือดสมองส่วนกลาง  หรือ อัมพาตครึ่งซีกท่อนบนสลับด้าน  เป็นชนิดหนึ่งของโรคหลอดเลือดสมองที่สร้างความเสียหายที่ส่วนมีเดียลของมิดเบรนที่ซึ่งประกอบด้วยออคูโลมอเตอร์ฟาซิเคิลส์ (oculomotor fascicles) ในซิสเทิร์นระหว่างเพดันเคิล (interpeduncular cisterns) และเพดันเคิลในซีรีบรัม (cerebral peduncle) ส่งผลให้เกิดอาการแสดงคืออัมพาตของมอเตอร์นิวรอนท่อนล่างฝั่งเดียวกันกับร่างกายชนิดอัมพาตของเส้นประสาทออคูโลมอเตอร์ และอัมพาตครึ่งซีกที่ฝั่งตรงข้ามของร่างกาย

สาเหตุส่วนใหญ่เกิดจากการขาดเลือดของมิดเบรนอันเป็นผลจากการอุดตันที่แขนงของหลอดเลือดซีรีบรัมส่วนหลังเป็นส่วนใหญ่ นอกจากนี้อาจมีบางกรณีที่พบการอุดตันที่แขนงทางพารามีเดียนบองหลอดเลือดบาซิลาร์กระจายแบบไบเฟอร์เคต (basilar bifurcation perforating arteries)https://www.ncbi.nlm.nih.gov/books/NBK559158/

ชื่อตั้งตามเซอร์เฮอร์มันน์ เดวิด เวเบอร์แพทย์ชาวลอนดอนผู้เกิดที่เยอรมนี และบันทึกอธิบายอาการนี้ครั้งแรกในปี 1863

ดูเพิ่ม
 อัมพาตครึ่งซีกสลับด้านในเด็ก
 กลุ่มอาการเมดัลลาด้านลาเทอรอล
 กลุ่มอาการพอนส์ด้านลาเทอรอล
 กลุ่มอาการเมดัลลาด้านมีเดียล
 กลุ่มอาการพอนส์ด้านมีเดียล
# กลุ่มอาการปารีโน
กลุ่มอาการปารีโน หรือ กลุ่มอาการแพรินอด  เป็นอาการซึ่งผู้ป่วยไม่สามารถขยับดวงตาขึ้นและลงได้ เกิดจากการกดของศูนย์การเพ่งมองแนวตั้ง (vertical gaze center) ที่รอสทัลอินเทอร์สทิเทียลนิวเคลียสของมีเดียลลองทิจูนอลฟาซิคูลัส (riMLF) 

กลุ่มอาการพาริโนดเป็นความผิดปกติในการเคลื่อนไหวดวงตา และการสูญเสียการทำงานของรูม่านตา เกิดจากการบาดเจ็บในเบรนสเตมท่อนบน ชื่อของกลุ่มอาการตั้งตามอองรี ปารีโน (Henri Parinaud)H. Parinaud. Paralysie des mouvements associés des yeux. Archives de neurologie, Paris, 1883, 5: 145-172. (1844–1905) บิดาแห่งจักษุวิทยาฝรั่งเศส
# ออกัสต์ บรุกส์แบงก์
ออกัสต์ บรุกส์แบงก์  เกิดเมื่อวันที่ 9 กุมภาพันธ์ พ.ศ. 2564 เป็นพระโอรสคนแรกใน เจ้าหญิงยูเชนี และ แจ็ก บรุกส์แบงก์ พระนัดดาคนแรกใน เจ้าฟ้าชายแอนดรูว์ และ ซาราห์ ดัชเชสแห่งยอร์ก พระราชปนัดดาคนที่ 9 ใน สมเด็จพระราชินีนาถเอลิซาเบธที่ 2 แห่งสหราชอาณาจักร อยู่ในลำดับที่ 13 ในการสืบราชบัลลังก์สหราชอาณาจักรและเครือจักรภพ

และหลังจากที่ ออกัสต์ บรุกส์แบงก์ เกิดได้ไม่กี่วัน เจ้าชายเฮนรี ดยุกแห่งซัสเซกซ์ ซึ่งมีศักดิ์เป็นพระมาตุลา (ลุงฝ่ายแม่) ได้ประกาศว่า เมแกน ดัชเชสแห่งซัสเซกซ์ ทรงพระครรภ์ที่ 2 และหากดัชเชสมีพระประสูติกาลพระบุตรพระองค์ที่ 2 ออกัส จะได้เลื่อนเป็นอันดับที่ 12 ในการสืบราชบัลลังก์
หลังจากนั้น เจ้าหญิงเบียทริซ ซึ่งมีศักดิ์เป็นพระมาตุจฉา (ป้าฝ่ายแม่) ทรงพระครรภ์และจะมีพระประสูติกาลในฤดูใบไม้ร่วงปีเดียวกัน จะมีผลให้ออกัส จะได้เลื่อนเป็นลำดับที่ 13 ในการสืบราชบัลลังก์
# เจดีย์ต้าย่าน
เจดีย์ต้าย่าน ("เจดีย์ห่านใหญ่") เป็นเจดีย์ที่ตั้งอยู่ในซีอานตอนใต้ มณฑลฉ่านซี ประเทศจีน สร้างขึ้นใน ค.ศ. 652 ในสมัยราชวงศ์ถัง ของเดิมมี 5 ชั้น ต่อมาในรัชสมัยบูเช็กเทียน มีการสร้างขึ้นใหม่ใน ค.ศ. 704 และในสมัยราชวงศ์หมิง มีการบูรณะด้านหน้าส่วนนอกที่เป็นอิฐ

วัตถุประสงค์หนึ่งของเจดีย์นี้ คือ ไว้บรรจุพระสูตรกับพระพุทธรูปขนาดเล็กที่พระถังซัมจั๋งนำมาจากอินเดีย ปัจจุบัน กำแพงส่วนในของเจดีย์มีรูปพระพุทธเจ้าที่ศิลปินหยัน ลี่เปิ่น สลักไว้

ประวัติ
เจดีย์เดิมสร้างในรัชสมัยของจักรพรรดิถังเกาจง (ครองราชย์ ค.ศ. 649–683) มีความสูง 60 เมตร (198 ฟุต)Watson, 185. ส่วนของผนังดินอัดกับหินส่วนหน้าด้านนอกพังลงในห้าทศวรรษต่อมา จักรพรรดินีบูเช็กเทียนจึงรับสั่งใน ค.ศ. 704 ให้สร้างเจดีย์ขึ้นใหม่ โดยเพิ่มอีก 5 ชั้น

แผ่นดินไหวในมณฑลฉ่านซี ค.ศ. 1556 สร้างความเสียหายแก่เจดีย์ โดยทำให้พังลงไป 3 ชั้น เหลือ 7 ชั้นมาจนถึงปัจจุบันIngles (1982), 144.

ตัวโครงสร้างเอียงไปทางตะวันตกเพียงเล็กน้อย (ไม่กี่องศา) ส่วนเจดีย์เสี่ยวย่าน (เจดีย์ห่านน้อย) ได้รับความเสียหายเพียงเล็กน้อยในแผ่นดินไหว ค.ศ. 1556 (ยังไม่ได้ซ่อมแซมถึงปัจจุบัน) เจดีย์ต้าย่านได้รับการซ่อมแซมครั้งใหญ่ในช่วงสมัยราชวงศ์หมิง (1368–1644) และบูรณะอีกครั้งใน ค.ศ. 1964 ตัวเจดีย์ในปัจจุบันมีความสูง 64 เมตร (210 ฟุต) และชั้นบนสุดสามารถเห็นทิวทัศน์ของเมืองซีอานได้

บริเวณนี้ได้รับการยกเป็นแหล่งมรดกโลกเมื่อวันที่ 22 มิถุนายน ค.ศ. 2014

ภาพ
# อัฎฎอเลียะอ์
อัฎฎอเลียะอ์  เป็นเมืองหลักของเขตผู้ว่าการอัฎฎอเลียะอ์ทางภาคตะวันตกเฉียงใต้ของประเทศเยเมน ตั้งอยู่บริเวณพิกัด  ที่ระดับความสูงประมาณ 1,500 เมตร

ประวัติ
บริเวณนี้เคยเป็นเมืองหลวงของเอมิเรตอัฎฎอเลียะอ์

ภูมิอากาศ

เศรษฐกิจ
ในอดีตเคยมีชุมชนชาวยิวที่ผลิตเส้นด้ายจากฝ้าย
# เวสท์เอนด์ (ลอนดอน)
เวสท์เอนด์ออฟลอนดอน  หรือมักเรียกว่า เดอะเวสท์เอนด์  เป็นย่านหนึ่งในเซนทรอลลอนดอน ทางตะวันตกของซิทีออฟลอนดอน และทางเหนืของแม่น้ำเทมส์ เป็นที่ตั้งของอาคาร สถานที่ท่องเที่ยว หน่วยงาน ห้างร้านที่สำคัญ รวมถึงเป็นที่กระจุกของเวสท์เอนด์เธียเทอร์ที่มีชื่อเสียง

คำว่าเวสท์เอนด์ปรากฏใช้ครั้งแรกในศตวรรษที่ 19 เพื่อใช้เรียกพื้นที่สมัยนิยม (fashionable) ทางจะวันตกของแชร์ริงครอสส์Mills, A., Oxford Dictionary of London Place Names, (2001) เวส์เอนด์ครอบคลุมพื้นที่บองสองโบโร คือเวสท์มินส์เทอร์ และ แคมเดินGreater London Authority, The London Plan: The Sub Regions
# เสาเนลสัน
เสาเนลสัน  เป็นอนุสาวรีย์ในจัตุรัสทราฟัลการ์ ในซิทีออฟเวสท์มินส์เทอร์ในลอนดอนกลาง สร้างขึ้นเพื่อระลึกถึงนายพลเรือฮอราชีโอ เนลซัน ผู้เสียชีวิตในยุทธการทราฟาลการ์ในปี 1805 เสานี้สร้างขึ้นระหว่างปี 1840 และ 1843 ผลงานออกแบบของวิลเลียม เรลทัน ด้วยมูลค่าก่อสร้าง  เป็นเสาแบบคอรีเธียน, p.100 สร้างขึ้นจากหินแกรนิตดาร์ทมัวร์ ส่วนรูปปั้นของเนลซันแกะสลักขึ้นจากหินทรายเครกลีธ โดยประติมากร อี. เอช. เบลี สิงโตบรอนซ์สี่ตัวรอบฐานนั้นออกแบบโดยเซอร์เอ็ดวิน แลนด์เซียร์ ต่อเติมเข้าไปในปี 1867

เสานี้มีการบูรณะใหม่ในปี 2006 ด้วยทุน  ระหว่างนั้นได้ทีการศึกษาสำรวจเสาและพบว่าเสานั้นมีความสูงเตี้ยกว่าที่คาดการณ์กันไว้ราว  ความสูงของอนุสาวรีย์นี้อยู่ที่  จากฐานถึงยอดหมวกของเนลซัน